Source: http://www.bihon.ro/eliminati-din-cupele-europene-nu-ne-am-dorit-aceasta-situatie/1910305
Timestamp: 2018-10-18 10:17:24+00:00

Document:
Eliminați din cupele europene: „Nu ne-am dorit această situaţie” - BIHON
la	5. octombrie 2017 14:03	 Reactualizat la:	 5. octombrie 2017 14:04
În sezonul trecut, CSM CSU şi CSM Digi au avut un parcurs european de excepţie. Echipa de baschet a reuşit să se califice din grupele Basketball Champions League, ajungând până în „optimile” FIBA Europe Cup. La rândul său, formaţia de polo a realizat o performanţă notabilă, disputând finala LEN Euro Cup.
Din nefericire, aceste lucruri nu s-au mai repetat în actuala ediţie, ambele echipe părăsind mult prea repede competiţiile europene. Dacă la polo acest fapt era oarecum previzibil, în condiţiile schimbului de generaţii din echipă, surprinde oarecum neplăcut eliminarea formaţiei de baschet masculin.
„Este o situaţie pe care nimeni nu şi-a dorit-o, mă refer la baschet, pentru că la polo ne-am aşteptat la aşa ceva. Din păcate, echipa de baschet nu a reuşit să treacă de primul tur preliminar, în urma mai multor cauze. În primul rând, timpul de pregătire în comun al lotului a fost extrem de scurt, practic nu am putut disputa niciun meci de pregătire în formulă completă. A existat şi convocarea la lot a celor doi internaţionali, a intervenit apoi accidentarea lui Valeika. În meciul din Bulgaria s-au petrecut de asemenea unele lucruri negative, mă refer la accidentarea lui Zeno şi la descalificarea lui Gajovic, care au contribuit la acea înfrângere. Consider că acolo s-a pierdut calificarea. Am încercat să recuperăm handicapul la Oradea, jucătorii au dat tot ce au putut, au fost aproape de calificare, dar nu a fost suficient”, ne-a declarat preşedintele CSM Oradea, Şerban Sere.
Doar competiţiile interne
Oficialul orădean a apreciat în schimb prestaţia echipei de polo. „La polo am putut constata o evoluţie remarcabilă a băieţilor, îmi scot pălăria în faţa lor! Au luptat, s-au dăruit exemplar şi nu au fost departe de calificare. Consider că s-a putut vedea o altă atitudine a echipei, este exact ceea ce ne-am dorit. Procesul de schimbare a generaţiilor şi de promovare a tinerilor jucători este însă unul pe termen lung, iar rezultatele nu pot să apară imediat. Este însă clar că suntem pe drumul cel bun”, a explicat Şerban Sere.
Conducătorul clubului orădean este convins că ieşirea prematură din cupele europene va duce la concentrarea celor două echipe pe competiţiile interne. „Echipa de baschet va putea acum să se concentreze mai bine asupra competiţiilor interne. Desigur că ne-am fi dorit să avem un parcurs mai lung în Europe Cup, dar acum nu ne-au mai rămas decât campionatul şi Cupa României. Consider că avem un lot valoros şi suntem capabili să realizăm performanţe. La polo, sperăm ca în momentul play-off-ului să arătăm şi mai bine şi să ne putem bate pentru primele locuri”, a conchis Şerban Sere.
Au luptat eroic pentru calificare
CSM Digi a pierdut la limită meciul cu Sintez Kazan, decisiv pentru accederea în play-off. După ce a pierdut practic o întreagă echipă la finele sezonului trecut, poloul orădean a dovedit că are suficiente resurse pentru a renaşte, asemenea „Păsării Phoenix”, din propria cenuşă. CSM Digi a alinia...
CSM CSU Oradea a fost aproape să refacă handicapul de 16 puncte din prima manșă cu bulgarii de la Balkan Botevgrad. În meciul tur, bulgarii s-au impus cu 82-66. Orădenii au crezut în șansa lor și au intrat pe parchet foarte motivați. După un start perfect, cu un parțial de 8-0, baschetbaliștii an...
Taguri: baschet, csm oradea, cupe europene, polo

References: CSM 
 CSM 
 CSM 

CSM 
 CSM 

CSM 
 csm